CELEX: 62007CN0478
Language: fi
Date: 2007-10-25 00:00:00
Title: Asia C-478/07: Ennakkoratkaisupyyntö, jonka Handelsgericht Wien (Itävalta) on esittänyt 25.10.2007 — Budejovicky Budvar narodni podnik v. Rudolf Ammersin GmbH

26.1.2008   
            
            
               FI
            
            
               Euroopan unionin virallinen lehti
            
            
               C 22/24
            
         Ennakkoratkaisupyyntö, jonka Handelsgericht Wien (Itävalta) on esittänyt 25.10.2007 — Budejovicky Budvar narodni podnik v. Rudolf Ammersin GmbH
   (Asia C-478/07)
   (2008/C 22/45)
   Oikeudenkäyntikieli: saksa
   Ennakkoratkaisua pyytänyt tuomioistuin
   Handelsgericht Wien
   Pääasian asianosaiset
   
      Kantaja: Budejovicky Budvar narodni podnik
   
      Vastaaja: Rudolf Ammersin GmbH
   Ennakkoratkaisukysymykset
   
               1.
            
            
               Euroopan yhteisöjen tuomioistuin on asiassa C-216/01 18.11.2003 antamassaan tuomiossa asettanut sellaisen nimityksen suojaamiselle maantieteellisenä merkintänä, joka ei ole alkuperävaltiossa sijaitsevan paikan tai alueen nimi, EY 28 artiklan noudattamiseksi edellytyksiä, joiden mukaan tuollaisen nimityksen on
               
                           —
                        
                        
                           tosiseikkojen ja
                        
                     
                           —
                        
                        
                           alkuperävaltiossa vallitsevien käsitysten mukaan tarkoitettava aluetta tai paikkaa tässä valtiossa
                        
                     
                           —
                        
                        
                           ja sen suojan on oltava perusteltua EY 30 artiklassa määrättyjen kriteerien perusteella.
                        
                     Tarkoittavatko nämä edellytykset,
               
                           1.1
                        
                        
                           että nimitys sellaisenaan viittaa tiettyyn konkreettiseen maantieteelliseen paikkaan tai alueeseen, vai onko riittävää, että nimitys yhdessä sillä varustetun tavaran kanssa on omiaan antamaan kuluttajalle sen käsityksen, että nimityksellä varustettu tavara on lähtöisin tietystä paikasta tai tietyltä alueelta alkuperävaltiossa;
                        
                     
                           1.2
                        
                        
                           että näitä kolmea edellytystä on tarkasteltava erikseen ja että niiden kaikkien on täytyttävä;
                        
                     
                           1.3
                        
                        
                           että alkuperävaltiossa vallitsevasta käsityksestä on tehtävä kuluttajatutkimus ja — mikäli tähän vastataan myöntävästi — että suojan saamiseksi vaaditaan matala, keskimääräinen tai korkea tunnettuus- ja paikantamisaste;
                        
                     
                           1.4
                        
                        
                           että useat yritykset, eikä vain yksi yritys, tosiasiallisesti käyttävät alkuperävaltiossa nimitystä maantieteellisenä merkintänä ja että suojan saanti estyy, jos nimitystä käyttää vain yksi yritys tavaramerkkinä?
                        
                     
         
               2.
            
            
               Johtaako se seikka, että nimitystä ei ole ilmoitettu tai sitä koskevaa rekisteröintihakemusta ei ole tehty maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevista siirtymäsäännöksistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 29.4.2004 annetussa komission asetuksessa (EY) N:o 918/2004 (1) säädetyssä kuuden kuukauden määräajassa eikä maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20.3.2006 annetun neuvoston asetuksen (EY) N:o 510/2006 (2) puitteissa, olemassa olevan kansallisen suojan tai joka tapauksessa kahdenvälisellä sopimuksella toiseen jäsenvaltioon laajennetun suojan tehottomuuteen, kun tuo nimitys on alkuperävaltion kansallisen oikeuden mukaan kvalifioitu maantieteellinen merkintä?
            
         
               3.
            
            
               Onko siitä, että Euroopan unionin jäsenvaltioiden ja uuden jäsenvaltion välisen liittymissopimuksen yhteydessä uusi jäsenvaltio sai suojaoikeuden useille elintarvikkeiden kvalifioiduille maantieteellisille merkinnöille asetuksen (EY) N:o 510/2006 mukaisesti, seurauksena se, että toisen samaa tuotetta koskevan nimityksen kansallista tai joka tapauksessa kahdenvälisellä sopimuksella toiseen jäsenvaltioon laajennettua suojaa ei voida enää pitää voimassa ja että asetuksella (EY) N:o 510/2006 on näin ollen tyhjentävä vaikutus?
            
         
      (1)  EUVL L 163, s. 88.
   
      (2)  EUVL L 93, s. 12.